**ΔΕΛΤΙΟ ΤΥΠΟΥ**

«ΣΤΑ ΚΑΛΑ ΤΟΥ ΚΑΘΙΣΜΕΝΟΥ» |Πολιτιστικό Κέντρο «Αλέξανδρος» (Εθνικής Αμύνης 1)

Το Κέντρο Πολιτισμού της Περιφέρειας Κεντρικής Μακεδονίας διοργανώνει την θεατρική παράσταση «Στα Καλά του Καθισμένου» σε σενάριο και σκηνοθεσία Δημήτρη Αντωνίου με πρωταγωνιστές τον Δημήτρη Αντωνίου και τον Μιχάλη Σαρόπουλο.

**Πέμπτη 29 Νοεμβρίου 2018 |Ώρα 21:15| & Κυριακή 2 Δεκεμβρίου 2018 |Ώρα 18:00| ΕΙΣΟΔΟΣ ΕΛΕΥΘΕΡΗ**

***Αντί εισιτηρίου θα συλλέγονταi:Τρόφιμα μακράς διαρκείας, χαρτικά – απορρυπαντικά – είδη προσωπικής υγιεινής υπέρ της Κοινωνικής Δράσης «Εύνοια»***

******

Ο Δημήτρης Αντωνίου μας ξαφνιάζει για ακόμη μια φορά και μαζί με τον εξαιρετικό Σαρόπουλο Μιχάλη. Πρόκειται για ένα έργο όπου θα αναδειχθούν με τον πιο ξεκάθαρο και ζωντανό τρόπο διάφορες καταστάσεις που αντιμετωπίζει καθημερινά ένα άτομο σε αναπηρικό καρότσι. Έντονο ενδιαφέρον θα παρουσιάσει η προσέγγιση των πρωταγωνιστών στα ζητήματα που θα ξεδιπλωθούν, που με περίσσιο θάρρος αλλά και χιούμορ θα προσπαθήσουν να ανατρέψουν πολλά ‘’ταμπού’’ γύρω από την αναπηρία, καθώς επίσης και θα στείλουν ξεκάθαρα μηνύματα προς πάσα κατεύθυνση, με τους αποδέκτες-θεατές να βρίσκονται στην ιδιάζουσα θέση να επιλέξουν μετά την παράσταση εάν θα έχουν απλά περάσει ευχάριστα την ώρα τους ή εάν θα έχουν κερδίσει κάτι ακόμη καλύτερο φεύγοντας από το θέατρο και αυτό δε θα είναι άλλο παρά συγκεκριμένοι λόγοι για να πιστέψουμε στην αλλαγή αλλά και να προσπαθήσουμε γι’ αυτήν !

**Δημήτρης Αντωνίου**

Ο Δημήτρης Αντωνίου, στα εικοσιοκτώ του χρόνια, στέκεται και πάλι κοντά μας ως σεναριογράφος και ηθοποιός, που δε σταματάει στιγμή να δημιουργεί, παρά το πολύ σοβαρό τροχαίο ατύχημα που τον καθήλωσε σε αναπηρικό αμαξίδιο από τα δεκαέξι του χρόνια. Πραγματοποίησε σε μόλις τέσσερα χρόνια τις σπουδές του στο τμήμα φυσικής του Α.Π.Θ και συνέχισε με μεταπτυχιακές σπουδές στην οικονομική επιστήμη στο Πανεπιστήμιο Μακεδονίας. Αντικείμενο της μεταπτυχιακής του διατριβής είναι τα τροχαία ατυχήματα στο Δήμο Θεσσαλονίκης την περίοδο 2010-2015. Στο πλαίσιο αυτό συμμετέχει σε επιστημονικές και κοινωνικές εκδηλώσεις για την ενίσχυση της οδικής ασφάλειας στη χώρα μας. Ίδρυσε και διευθύνει την παρέα του C’estlavie απ’ το 2013, δίνοντας χρώμα με γκράφιτι και μοιράζοντας αισιοδοξία σε σχολεία και πάρκα της πόλης. Επίσης, έχει γράψει δύο λογοτεχνικά βιβλία τα οποία αποτελούν συλλογές διηγημάτων με τίτλο «Έτσι είναι η ζωή» και «Ας είναι όνειρο αυτό» και σύντομα θα κυκλοφορήσει το πρώτο του μυθιστόρημα με τίτλο «Ένας καλύτερος άνθρωπος»

Στοιχεία επικοινωνίας ; [dimianton@hotmail.com](mailto:dimianton@hotmail.com),<https://www.facebook.com/dimitrisantoniou.gr/>[www.dimitrisantoniou.gr](http://www.dimitrisantoniou.gr), <https://www.facebook.com/Cest.la.vie.Group/>

**Μιχάλης Σαρόπουλος**

Γεννήθηκε στις 14 Φλεβάρη του 87’ και ο έρωτας του χτύπησε πολλές φορές την πόρτα αλλά αυτός παραμένει… κουφός, νταξ και… χοντρός αλλά το παλεύει. Ένα πέρασμα από τη σχολή εμπορικού ναυτικού και ένα μπάρκο στη … λατίνα του άνοιξαν τα μάτια, ενώ η τρέλα για το ραδιόφωνο και τα σπορ ( να βλέπει τους άλλους να κάνουνε δηλαδή) τον οδήγησε στα ΙΕΚ Ξυνή και πλέον ταλαιπωρεί τους ακροατές του «Αρένα 89,4» καθημερινά από τις 6.00 μέχρι τις 8.00 και τους αναγνώστες της ArenaPressκαθημερινά. Στις 19 Νοεμβρίου του 2015 ξεκίνησε με το StandUp Comedyκαι από τότε δεν αφήνει το μικρόφωνο ούτε από τον… παλιατζή !

**ΔΙΟΡΓΑΝΩΣΗ:**

Κέντρο Πολιτισμού Περιφέρειας Κεντρικής Μακεδονίας

ΧΟΡΗΓΟΙ:

   

ΧΟΡΗΓΟΙ ΕΠΙΚΟΙΝΩΝΙΑΣ:

|  |  |
| --- | --- |
| sima 9C:\Documents and Settings\User-Pc\Επιφάνεια εργασίας\ΛΟΓΟΤΥΠΑ\ERADIO - EDAILY\ERadio_Logo_LightBackgrounds.png |  |